CELEX: 32014R0190
Language: sk
Date: 2014-02-24 00:00:00
Title: Vykonávacie nariadenie Rady (EÚ) č. 190/2014 z  24. februára 2014 , ktorým sa mení vykonávacie nariadenie (EÚ) č. 461/2013, ktorým sa ukladá konečné vyrovnávacie clo na dovoz určitého polyetyléntereftalátu (PET) s pôvodom v Indii na základe preskúmania pred uplynutím platnosti podľa článku 18 nariadenia (ES) č. 597/2009

28.2.2014   
            
            
               SK
            
            
               Úradný vestník Európskej únie
            
            
               L 59/5
            
         
      VYKONÁVACIE NARIADENIE RADY (EÚ) č. 190/2014
   z 24. februára 2014,
   ktorým sa mení vykonávacie nariadenie (EÚ) č. 461/2013, ktorým sa ukladá konečné vyrovnávacie clo na dovoz určitého polyetyléntereftalátu (PET) s pôvodom v Indii na základe preskúmania pred uplynutím platnosti podľa článku 18 nariadenia (ES) č. 597/2009
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 13,
   so zreteľom na návrh Európskej komisie po porade s poradným výborom,
   keďže:
   A.   PREDCHÁDZAJÚCI POSTUP
   
   
               (1)
            
            
               Nariadením (ES) č. 2603/2000 (2) Rada uložila vyrovnávacie opatrenia na dovozy polyetyléntereftalátu (PET) s pôvodom v Indii. Na základe preskúmania pred uplynutím platnosti boli tieto opatrenia naposledy potvrdené vykonávacím nariadením Rady (EÚ) č. 461/2013 (3).
            
         
               (2)
            
            
               Nariadením (ES) č. 2604/2000 (4) Rada uložila antidumpingové opatrenia na dovozy PET s pôvodom v Indii. Na základe preskúmania pred uplynutím platnosti bolo zachovanie týchto opatrení naposledy potvrdené vykonávacím nariadením Rady (ES) č. 192/2007 (5). Dňa 24. februára 2012 Komisia začala ďalšie preskúmanie pred uplynutím platnosti. Vykonávacím rozhodnutím 2013/226/EÚ (6) Rada zamietla návrh Komisie na vykonávacie nariadenie Rady, ktorým sa malo potvrdiť zachovanie antidumpingového cla na dovozy PET s pôvodom okrem iného v Indii, preto príslušné antidumpingové opatrenia stratili platnosť.
            
         
               (3)
            
            
               Rozhodnutím 2000/745/ES (7) Komisia v roku 2000 prijala cenové záväzky ponúknuté v súvislosti s antidumpingovým a antisubvenčným konaním okrem iného aj od indických spoločností Pearl Engineering Polymers Limited (ďalej len „Pearl“) a Reliance Industries Limited (ďalej len „Reliance“). Rozhodnutím 2005/697/ES (8) Komisia prijala záväzok indickej spoločnosti South Asean Petrochem Limited, ktorá v dôsledku fúzie zmenila svoj názov na Dhunseri Petrochem & Tea Limited (ďalej len „Dhunseri“) (9).
            
         B.   ODVOLANIE ZÁVÄZKOV A ZMENA VYKONÁVACIEHO NARIADENIA (EÚ) č. 461/2013
   
   
               (4)
            
            
               Vykonávacím rozhodnutím 2014/109/EÚ (10) Komisia odvolala prijatie záväzkov, ktoré ponúkli tri indické spoločnosti: Dhunseri, Reliance a Pearl. Preto článok 1 ods. 4 a článok 2 vykonávacieho nariadenia (EÚ) č. 461/2013 spolu s prílohou k uvedenému nariadeniu by sa mali zodpovedajúcim spôsobom vypustiť. Na základe toho by sa na dovozy PET vyrábaného spoločnosťami Dhunseri, Reliance a Pearl (doplnkový kód TARIC A585 pre Dhunseri, doplnkový kód TARIC A181 pre Reliance a doplnkový kód TARIC A182 pre Pearl) malo vzťahovať konečné vyrovnávacie clo uložené podľa článku 1 ods. 2 vykonávacieho nariadenia (EÚ) č. 461/2013,
            
         PRIJALA TOTO NARIADENIE:
   Článok 1
   1.   Článok 1 ods. 4 a článok 2 vykonávacieho nariadenia (EÚ) č. 461/2013 a príloha k uvedenému nariadeniu sa vypúšťajú.
   2.   Článok 1 ods. 5 vykonávacieho nariadenia (EÚ) č. 461/2013 sa stáva článkom 1 ods. 4.
   3.   Článok 3 vykonávacieho nariadenia (EÚ) č. 461/2013 sa stáva článkom 2.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. februára 2014
      
         
            Za Radu
         
         
            predseda
         
         K. ARVANITOPOULOS
         
      
   
   
      (1)  Ú. v. EÚ L 188, 18.7.2009, s. 93.
   
      (2)  Nariadenie Rady (ES) č. 2603/2000 z 27. novembra 2000, ktorým sa ukladá konečné vyrovnávacie clo a vyberá s konečnou platnosťou dočasné clo uložené na dovozy určitých druhov polyetyléntereftalátov s pôvodom v Indii, Malajzii a v Thajsku a ktorým sa ukončuje antidotačné konanie týkajúce sa dovozov určitých druhov polyetyléntereftalátov s pôvodom v Indonézii, v Kórejskej republike a na Taiwane (Ú. v. ES L 301, 30.11.2000, s. 1).
   
      (3)  Vykonávacie nariadenie Rady (EÚ) č. 461/2013 z 21. mája 2013, ktorým sa ukladá konečné vyrovnávacie clo na dovoz určitého polyetyléntereftalátu (PET) s pôvodom v Indii na základe preskúmania pred uplynutím platnosti podľa článku 18 nariadenia (ES) č. 597/2009 (Ú. v. EÚ L 137, 23.5.2013, s. 1).
   
      (4)  Nariadenie Rady (ES) č. 2604/2000 z 27. novembra 2000, ktorým sa ukladá konečné antidumpingové clo a vyberá s konečnou platnosťou dočasné clo uložené na dovozy určitých polyetyléntereftalátov s pôvodom v Indii, Indonézii, Malajzii, Kórejskej republike, na Taiwane a v Thajsku (Ú. v. ES L 301, 30.11.2000, s. 21).
   
      (5)  Nariadenie Rady (ES) č. 192/2007 z 22. februára 2007, ktorým sa ukladá konečné antidumpingové clo na dovoz určitého polyetyléntereftalátu s pôvodom v Indii, Indonézii, Malajzii, Kórejskej republike, Thajsku a na Taiwane po preskúmaní uplynutia platnosti a čiastočnom predbežnom preskúmaní podľa článku 11 ods. 2 a článku 11 ods. 3 nariadenia Rady (ES) č. 384/96 (Ú. v. EÚ L 59, 27.2.2007, s. 1).
   
      (6)  Vykonávacie rozhodnutie Rady (ES) 2013/226/EÚ z 21. mája 2013, ktorým sa zamieta návrh vykonávacieho nariadenia Rady, ktorým sa ukladá konečné antidumpingové clo na dovoz určitých druhov polyetyléntereftalátov s pôvodom v Indii, na Taiwane a v Thajsku na základe preskúmania pred uplynutím platnosti podľa článku 11 ods. 2 nariadenia (ES) č. 1225/2009 a ktorým sa ukončuje konanie o preskúmaní pred uplynutím platnosti týkajúce sa dovozu určitých druhov polyetyléntereftalátov s pôvodom v Indonézii a Malajzii, a to v rozsahu, v akom by sa návrhom uložilo konečné antidumpingové clo na dovoz určitých druhov polyetyléntereftalátov s pôvodom v Indii, na Taiwane a v Thajsku (Ú. v. EÚ L 136, 23.5.2013, s. 12).
   
      (7)  Rozhodnutie Komisie 2000/745/ES z 29. novembra 2000, ktorým sa prijíma záväzok ponúknutý v súvislosti s antidumpingovým a antisubvenčným konaním týkajúcim sa dovozu určitého polyetyléntereftalátu (PET) s pôvodom v Indii, Indonézii, Malajzii, Kórejskej republike, na Taiwane a v Thajsku (Ú. v. ES L 301, 30.11.2000, s. 88).
   
      (8)  Rozhodnutie Komisie 2005/697/ES z 12. septembra 2005, ktorým sa mení a dopĺňa rozhodnutie 2000/745/ES, ktorým sa prijímajú záväzky ponúknuté v súvislosti s antidumpingovým a antisubvenčným konaním týkajúcim sa dovozu polyetyléntereftalátu (PET) s pôvodom inter alia v Indii (Ú. v. EÚ L 266, 11.10.2005, s. 62).
   
      (9)  Oznámenie týkajúce sa platných vyrovnávacích opatrení v súvislosti s dovozom určitého polyetyléntereftalátu s pôvodom v Indii do Únie: zmena názvu spoločnosti, ktorá podlieha individuálnemu vyrovnávaciemu clu (Ú. v. EÚ C 335, 11.12.2010, s. 7).
   
      (10)  Vykonávacie rozhodnutie Komisie 2014/109/EÚ zo 4. februára 2014, ktorým sa zrušuje rozhodnutie 2000/745/ES, ktorým sa prijímajú záväzky ponúknuté v súvislosti s antidumpingovým a antisubvenčným konaním týkajúcim sa dovozu určitého polyetyléntereftalátu (PET) s pôvodom okrem iného v Indii (pozri stranu 35 tohto úradného vestníka).